Joventut oferix un servei de conversa en anglés i alemany perquè practiquen joves de 12 a 30 anys
23 de novembre 2018

### 

**![](/media/yjtowwvc/41_c_inglesyaleman_c.jpg)  
****Els estudiants d'Erasmus + voluntariat europeu y el regidor de Joventut, Guillermo Sampedro  
**

  

La regidoria de Joventut de l'Ajuntament de Sagunt continua amb el seu servei de conversa d'idiomes estrangers i ho amplia també a alemany. Per tant, les classes gratuïtes de conversa, que ja han començat, s'oferiran a les vesprades, de 16 h a 19 h en sessions d'una hora i en grups xicotets en funció de la demanda. Esta activitat, Let’s Xat per a les classes d'anglés i Sprechen per a les d'alemany, s'oferixen a través de dos estudiants d'intercanvi que col·laboren amb la regidoria de Joventut i amb el Casal Jove a través del servei Erasmus + de voluntariat europeu.

 Es tracta d'un servei amb el qual de manera divertida es pot aprendre i millorar l'anglés i l'alemany conversant amb persones natives, en este cas els estudiants Erasmus Plus que es troben a Sagunt desenvolupant un projecte de cooperació. Amb este servei, la regidoria de Joventut posa a la disposició de qui vulga millorar el seu anglés o l'alemany, una manera còmoda i fàcil de practicar l'idioma de manera setmanal, en un ambient relaxat i agradable, practicant l'idioma en situacions i ambients de la vida real.

Let’s Xat-Sprechen va dirigit a joves de 12 a 30 anys. Les classes tindran lloc en el Casal Jove de Port de Sagunt de 16:00 a 18:00 hores i serà necessari reservar enviant un whatsapp al 697 60 22 43.

*   [](http://www.facebook.com/sharer.php?u=https://aytosagunto.es/va/actualitat/joventut-oferix-un-servei-de-conversa-en-angles-i-alemany-perque-practiquen-joves-de-12-a-30-anys/ "Facebook")
*   [](http://twitter.com/share?url=https://aytosagunto.es/va/actualitat/joventut-oferix-un-servei-de-conversa-en-angles-i-alemany-perque-practiquen-joves-de-12-a-30-anys/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-oferix-un-servei-de-conversa-en-angles-i-alemany-perque-practiquen-joves-de-12-a-30-anys/ "Linked In")
*   [](mailto:?body=https://aytosagunto.es/va/actualitat/joventut-oferix-un-servei-de-conversa-en-angles-i-alemany-perque-practiquen-joves-de-12-a-30-anys/)